**IZVEDBENI PLAN I ROGRAM ZA REALIZACIJU „TERENSKE NASTAVE/PLANINARENJE“ ZA UČENIKE VII RAZREDA**

1. **ODGOJNO-OBRAZOVNI CILJEVI I ZADACI**

**OPĆI CILJEVI**

* **ODGOJNI CILJEVI**
* Fizičko i psihičko razvijanje učenika
* Sticanje vrlina i pozitivnih navika,
* Formiranje pogleda na svijet
* Učenje samostalnom učenju, radu i životu uopće.
* Razvijanje valjanih moralnih shvatanja i usvajanje kulturnog ponašanja, koji prvenstveno utiču na voljnu aktivnost učenika, snaže je vrlinama i usmjeravaju prema društveno-korisnim djelatnostima i plemenitom postupanju.
* Neposredno zapažanje i potpuno doživljavanje stvarnosti u cilju sticanja dubljih i trajnijih znanja i ublažavanja negativne posljedice verbalističke i udžbeničke nastave.
* **OBRAZOVNI CILJEVI**

Obrazovni ciljevi se ostvaruju usvajanjem svih onih sadržaja „terenske nastave/planinarenja“, koji zahtjevaju izučavanje, razumijevanje i pamćenje, a odnose se na sticanje znanja pomoću raznih metoda i podsticanja slobodnih aktivnosti učenika kroz boravak u prirodi, takmičenje, pjesmu, priču, druženje sa vršnjacima, opažanje, upoređivanje, mjerenje, opisivanje, zaključivanje, obrazlaganje i učenje o svijetu koji ih okružuje. „Terenska nastava/planinarenje“ osigurava i efekte u realizaciji nastavnog plana i programa koji doprinose trajnijem zapamćivanju i korištenju naučenog u životu.

**POSEBNI, ODNOSNO SPECIFIČNI CILJEVI**

Usvajanje dijela nastavnog plana i programa kroz:

* Neposredno upoznavanje sa pojavama i odnosima u prirodi i društvenoj sredini
* Pozitivan odnos prema prirodi i sticanje ekoloških navika
* Potreba za zdravim načinom života u smislu prehrane i boravka u prirodi na svježem zraku
* Upoznavanje sa prirodno-geografskim obilježjima i historijskim znamenitostima Bosne i Hercegovine u kojima se realizuju pojedini oblici odgojno-obrazovnog rada,
* Zdravstveni i socio-psihološki razvoj učenika
* Usvajanje novih saznanja i osamostaljivanje
* Usvajanje pozitivnih higijenskih navika
* Usvajanje pravila lijepog ponašanja

**ZADACI „TERENSKE NASTAVE/PLANINARENJA“**

* + - 1. Realizacija odgovarajućih sadržaja iz Nastavnog plana i programa
      2. Realizacija nastavnih jedinica prilagođena terenskoj nastavi/planinarenju u skladu sa Nastavnim planom i programom
      3. Sticanje i usvajanje odgojno-obrazovnih, socijalnih, zdravstveno-rekreativnih, psiho-fizičkih sposobnosti učenika i drugih znanja i vještina
      4. Izvođenje nastave u vanškolskim uslovima
      5. Usvajanje znanja i vještina uz korištenje posebnih metoda rada koji se rijetko primjenjuju u učionici
      6. Korelacija nastave iz pojedinih predmeta i njihova tematska povezanost primjerena ambijentu i uzrastu učenika
      7. Prilagođavanje učenika različitim uslovima života i rada
      8. Odgoj u duhu patriotizma, upoznavanja prirodnih ljepota zemlje, prirodnog bogastva, uslova života i rada naših ljudi
      9. Određivanje vremena i prostora za ostvarivanje određenih sadržaja poslije uvida u sve mogućnosti koje pružaju s ciljem da budu najpogodniji i najkorisniji za realizaciju
      10. Stvaranje uslova za siguran i zdrav boravak učenika i održavanje ugodnog raspoloženja
      11. Naučiti učenike pravilima ponašanja u prirodi i poštovanju prirodnih pojava
      12. Razvijanje kolektivizma, tačnosti, urednosti, druželjubivosti i discipline kod učenika
      13. Bolje upoznavanje učenika i njihovih navika tokom odvojenosti od porodice,
      14. Saznavanje, učenje posmatranjem, istraživanjem i praktičnim djelovanjem
      15. Utvrđivanje pravila odijevanja, kao dio pripreme za boravak u prirodi, koja se odnose na izbor odgovarajuće obuće i odjeće koja je komotna i pokriva/štiti tijelo.

**ISHODI TERENSKE NASTAVE „PLANINARENJE“**

U okviru aktivnosti „Škola planinarstva“ potrebno je ostvariti sljedeće ishode:

- objašnjava tehniku pravilnog disanja kao alternativu za upravljanje stresom

- primjenjuje tehniku pravilnog disanja

- kontrolira svoje emocije

Međupredmetna poveznica:

Biologija:

- provodi mjere prevencije u cilju očuvanja vlastitog zdravlja

Geografija:

- snalazi se u prostoru i vremenu koristeći kartografska pomagala i suvremena sredstva za orijentaciju

Tjelesni i zdravstveni odgoj:

- izrađuje plan svakodnevnog tjelesnog vježbanja radi očuvanja i unapređenja zdravlja

Učenici će tijekom ovog programa moći razviti hrabrost, upornost, vitalnost, poštovanje ljepote i izvrsnosti, smisao za humor, kreativnost, otvorenost uma i radoznalost.

1. **SADRŽAJI, METODE I SREDSTVA KOJIMA SE POSTAVLJENI CILJEVI OSTVARUJU**
   * + Ministarstvo obezbjeđuje sredstva potrebna za realizaciju terenske nastave/planinarenja. Troškove koji podrazumijevaju naknadu štete prouzrokovane nemarnim ponašanjem učenika obezbjeđuju roditelji.
2. **NOSIOCI PREDVIĐENIH SADRŽAJA I AKTIVNOSTI**
   1. **Školski odbor**

* Odobrenje Izvedbenog plana i programa „terenske nastave/planinarenja“ u sklopu razmatranja i usvajanja Godišnjeg programa rada škole
* Upoznavanje sa programom i općim uslovima
  1. **Direktor škole**
* Koordiniranje u svim aktivnostima koje spadaju u nadležnost škole, u svojstvu nosioca aktivnosti
* Predlaganje vođe putovanja
* Prezentiranje Izvedbenog plana i programa terenske nastave/planinarenja Školskom odboru radi upoznavanja
* Obaveza ugovaranja bezbjedonosnih aspekata pri realizaciji „terenske nastave/planinarenja“ (obezbjeđenje potrebnih uslova za udobno i bezbjedno putovanje i boravak učenika u toku realizacije terenske nastave/planinarenja
* Obaveza informisanja Ministarstva obrazovanja i nauke Kantona Sarajevo o početku realizacije „terenske nastave/planinarenja“
  1. **Nastavničko vijeće**
     + - Odobrenje Izvedbenog plana i programa „terenske nastave/planinarenja“ u sklopu razmatranja i usvajanja Godišnjeg programa rada škole
       - Imenovanje vođe putovanja
       - Određivanje jednog pratioca iz reda zaposlenika škole na svakih 15 učenika
       - Donošenje Odluke koja se odnosi na Izvještaj o realizaciji „terenske nastave/planinarenja“
  2. **Odjeljensko vijeće**
* Predlaganje Izvedbenog plana i programa realizacije „terenske nastave/planinarenja“
* Koordiniranje aktivnosti, koje su u domenu rada Odjeljenskog vijeća, po nalogu direktora škole
  1. **Razrednici VII razreda**
* Pravovremeno upoznavanje roditelja sa organizacijom „terenske nastave/planinarenja“
* Pribavljanje pismene saglasnosti roditelja
* Upoznavanje učenika i roditelja o društveno-prihvatljivim pravilima ponašanja (Etički kodeks ponašanja)
* Obaveza prikupljanja izjava roditelja o prihvatanju nadoknade troškova i eventualno pričinjene štete, koje prouzrokuje

učenik (njihovo dijete)

* 1. **Nastavnik tjelesnog i zdravstvenog odgoja**
* Aktivno učešće u planiranju, organizaciji i realizaciji „terenske nastave/planinarenja“
* Ostvarivanje Izvedbenog plana i programa „terenske nastave/planinarenja“
* Preduzimanje neophodnih aktivnosti u smislu osiguranja bezbjedonosnih aspekata realizacije „terenske nastave/planinarenja“
* Priprema Izvještaja o realizaciji „terenske nastave/planinarenja“
  1. **Roditelji učenika**
* pravovremeno upoznavanje sa realizacijom „terenske nastave/planinarenja“
* davanje saglasnosti za učešće učenika u realizaciji „terenske nastave/planinarenja“
* upoznavanje sa Izvedbenim planom i programom „terenske nastave/planinarenja“
* upoznavanje sa etičkim kodeksom ponašanja učenika, na roditeljskim sastancima
  1. **Učenici**
* Plansko upoznavanje sa Etičkim kodeksom ponašanja učenika u „terenskoj nastavi/planinarenju“ na časovima odjeljenske zajednice
* Upoznavanje sa pravilima sigurnosti i zaštite od socijalno neprihvatljivih oblika ponašanja (diskriminacije, neprijateljstava svih oblika nasilja sa posebnim osvrtom na vršnjačko nasilje
* Zabrana odlaska učenika na neprikladna mjesta
  1. **Agencija**
* Osiguranje pretpostavki za realizaciju Izvedbenog plana i programa „terenske nastave/planinarenja“
* Osiguranje visokog kvaliteta usluga prijevoza, smještaja, boravka, ishrane, te drugih usluga u sklopu turističkog aranžmana
* Osiguranje bezbjedonosnih aspekata realizacije „terenske nastave/planinarenja“
* Poštivanje svih odredbe Ugovora zaključenog sa školom

1. **PLANIRANI OBUHVAT UČENIKA**

Svi učenici VII razreda

1. **DUŽINA TRAJANJA**

Planiramo realizovati tri jednodnevna izleta tokom školske godine.

1. **PLANIRANI PUTNI PRAVCI I PLANIRANA DESTINACIJA**

* "Škola planinarstva" počinje u ponedjeljak, 9. 10. 2023. godine. Realizacija programskih aktivnosti planirana je kroz tri pohoda/izleta na planine Bjelašnicu, Igman i Trebević u tri termina:
* Prvi pohod/izlet od 09. do 17. oktobra 2023. godine; (10.10.2023.)
* drugi pohod od 06. do 14. novembra 2023. godine; (06.11.2023.)
* treći pohod od 15. do 23. april 2024. godine. **(18.04.2024.)**
* STAZE NA PLANINAMA
* Staza Bjelašnica: BABIN DO (KUĆA SPASA) - LISIČIJA GLAVA, JAVORAK, ukupna dužuna 7, 400 m.
* Staza Igman: VELIKI PARKING, RAVNA VALA, VELIKO POLJE, ukupna dužina 8, 200 m.
* (Posjetiti: Šehidsko mezarje na Velikom Polju, spomenik Igmanskom maršu, Igmansku ratnu džamiju)
* Povratak s planine Igman preko Hadžića.
* StazaTrebević: RAVNE, DOBRA VODA, STUDENAC –DOM PD TREBEVIĆ-BOB STAZA, VIDIKOVAC, RAVNE, ukupna dužina 7 000 m.

1. **OPIS PRIJEVOZA I DRUGIH USLUGA**

* pri realizaciji putovanja moraju se koristiti autobusi koji nisu stariji od 12 godina, tehnički ispravni i pregledani (redovni tehnički pregledi u posljednjih šest mjeseci i tehnički pregled obavljen, ne ranije od pet dana, o čemu Agencija dostavlja pisane dokaze), uz uslov da njima upravljaju lica, koja ispunjavaju zahtjeve u pogledu profesionalne obučenosti i kompetentnosti, uz obavezu Agencije da školi dostavi pisane dokaze o njihovoj psihofizičkoj sposobnosti za upravljanje autobusom (tahografske trake za prethodna dva dana),
* Agencija može da koristi vlastita prijevozna sredstva ili prijevozna sredstva u vlasništvu drugih pravnih i fizičkih lica koja su registrovana za obavljanje djelatnosti prijevoza putnika u kojima su putnici i prtljag osigurani
* Agencija i škola su obavezne da osiguraju potreban broj sjedišta u autobusu ili putničkom motornom vozilu
* U cilju sigurnog boravka učenika, Agencija može da koristi samo one smještajne i ugostiteljske objekte, koji zadovoljavaju određene standarde u smislu kvaliteta usluga smještaja, prehrane i posluživanja napitaka, sa posebnim osvrtom na visok kvalitet ispunjenosti sanitarno-higijenskih i zdravstvenih zahtjeva u pogledu pripremanja hrane i napitaka i smještajnih sadržaja, očemu je Agencija obavezna dostaviti pismene dokaze.
* Agencija je obavezna da osigura postupanje odgovornih lica u smještajnim i u ugostiteljskim objektima u smislu posjete sobama drugih lica koja se ne nalaze na spisku učesnika „terenske nastave/planinarenja“

1. **ODREDBE O UPRAVLJANJU RIZICIMA REALIZACIJE**

* Obaveza škole da osigura zaštitu najboljeg interesa učenika, da vodi brigu usmjerenu ka očuvanju njegovog fizičkog i mentalnog zdravlja te bezbjednosti, kroz preduzimanje sigurnosnih mjera i upravljanje rizicima u postupku organizacije i realizacije „terenske nastave/planinarenja“
* poduzimanje sigurnosnih mjera i upravljanje rizicima u postupku realizacije „terenske nastave/planinarenja“
* škola je obavezna preventivno postupati preduzimanjem niza sigurnosnih mjera kako bi povećan rizik, kao bitna karakteristika realizacije terenske nastave/planinarenja, bio sveden na razumnu mjeru, odnosno minimum.
* Realizacija niz planskih aktivnosti usmjerenih na povećanje sigurnosti svih sudionika uključenih u realizaciji „terenske nastave/planinarenja“, kao što su:
  + - 1. pravovremeno upoznavanje roditelja učenika sa planom realizacijom „terenske nastave/planinarenja“ (predviđena Godišnjim programom rada škole)
      2. pribavljanje pismene saglasnosti roditelja kojom se prihvataju opći uslovi putovanja, program putovanja i daje saglasnost za učešće učenika u realizaciji „terenske nastave/planinarenja“
      3. plansko upoznavanje učenika i roditelja s etičkim kodeksom ponašanja učenika (društveno prihvatljiva pravila ponašanja), na časovima odjeljenske zajednice, odnosno na roditeljskim sastancima,
      4. upoznavanje učenika sa pravilima sigurnosti i zaštite od socijalno neprihvatljivih oblika ponašanja, diskriminacije, neprijateljstva i svih oblika nasilja sa posebnim osvrtom na vršnjačko nasilje
      5. preduzimanje zaštitnih mjera od odlaska učesnika „terenske nastave/planinarenja“ na neprikladna mjesta i druge mjere u skladu sa članom 60., stav 2.

1. **TEHNIČKA ORGANIZACIJA**

Tenička priprema podrazumijeva radnje organizacije i realizacije, a naročito:

* + - donošenje odluke o vrsti postupka koji će se provoditi za odabir najpovoljnije ponude, shodno Zakonu o javnim nabavkama
    - formiranje Komisije i provođenje procedure odabira najpovljnijeg ponuđača za prevoz pri realizaciji „terenske nastave/planinarenja“
    - program terenske nastave/planinarenja, te uopće uslove realizacije,
    - konsultacije s ciljem potpune uključenosti i obavještenosti roditelja o svim ponuđenim sadržajima, posebno u smislu izbora mjesta realizacije i kompletnog aranžmana
    - prikupljanje podataka o organizaciji, vrsti i kvalitetu vozila za prijevoz učenika,
    - Ažuriranje pisane dokumentacije koja obuhvata sve pojedinačne akte nastale u postupku obavještavanja roditelja, te pisane saglasnosti roditelja kojim se prihvataju opći uslovi putovanja, program putovanja i daje saglasnost za učešće učenika i druge aktivnosti u skladu sa članom 58. Pravilnika.

1. **NAČIN FINANSIRANJA** 
   * + Ministarstvo obezbjeđuju sredstva za finansiranje učešća/prevoza učenika. Roditelji obezbjeđuju sredstva za troškove koji podrazumijevaju naknadu štete prouzrokovane nemarnim ponašanjem učenika